Ambasada SUA a venit cu o reacție după ce Parlamentul a votat azi, 26 iulie 2018, în ambele lecturi proiectul de lege privind declararea voluntară și stimularea fiscală, în lipsa fracțiunilor parlamentare PL, PCRM, PLDM și PSRM. Acestea au părăsit sala de ședință în semn de protest.

„Ambasada Statelor Unite este extrem de dezamăgită de adoptarea legislaţiei care va diminua capacitatea Moldovei de a combate spălarea banilor. Legea privind declarația voluntară și stimularea fiscală (numită și legea amnistierii capitalului) legitimează furtul şi corupţia şi va dăuna climatului de afaceri al R. Moldova. Considerăm că această lege contravine angajamentelor pe care guvernul R. Moldova și le-a asumat, și această părere este împărtăşită de partenerii internaţionali de dezvoltare ai Moldovei. Cetățenii Moldovei au suferit deja consecinţele infracţiunilor financiare majore. Infractorii ar trebui pedepsiţi, nu răsplătiţi. Poporul Moldovei merită mai mult”, se spune în mesajul Ambasadei.

Cu 56 de voturi, proiectul de lege privind declararea voluntară și stimularea fiscală a fost votat azi în lectura a doua și ultima, deși, în opinia deputaților care au părăsit ședința, această reformă este promovată contrar prevederilor legale și vine să legalizeze spălarea de bani în R. Moldova.

Citiți și: